# Feminisme radical transexcloent

El feminisme radical transexcloent o FRTE (TERF, segons les seves sigles en anglès) o terfisme fa referència a les persones que exclouen les dones trans del moviment feminista perquè no les consideren pas dones, siga d'una perspectiva determinista o essencialista. S'oposen, entre d'altres, a compartir espais assignats exclusivament a dones, com ara els vestidors femenins, amb dones trans.
Les persones qualificades com a FRTE normalment rebutgen aquest terme i el solen considerar un terme pejoratiu o directament un insult. Per això certs sectors s'identifiquen com a «crítiques de gènere». Els sectors opositors a les FRTE critiquen que aquest corrent faça apologia d'estereotips sexistes relacionats amb el sexe, la identitat de gènere i la transfòbia.
En diversos països, grups feministes transexcloents s'han aliat o col·laboren activament amb l'extrema dreta i organitzacions anti-feministes.

## Història

La bloguera feminista trans-inclusiva Viv-Smythe fou qui popularitzà el terme l'any 2008. Feu servir aquest terme per descriure una minoritat de feministes que defensaven sentiments considerats trànsfobs, inclosos el rebuig a les dones trans i l'oposició als drets de les persones transsexuals.
En el seu blog, The TransAdvocate, Cristan Williams definí el terme com «un nou corrent 'feminista' radical que és profundament arrelat en els postulats de l'essencialisme de gènere i en el determinisme biològic que lluita de manera activa contra l'existència, la igualtat i la inclusió de les persones trans».
En una entrevista del 2014 amb The TransAdvocate, Smythe digué:
| « | El terme estava pensat expressament per ser una descripció neutral d'un grup d'activistes. Volíem distingir les FRTEs d'altres grups feministes radicals que eren trans positius/neutrals, perquè teníem una història d'involucrar-nos positivament amb el moviment feminista radical. | » |
Mentre Smythe inicialment usà el terme TERF (de l'anglès Trans-Exclusionary Radical Feminist) per referir-se a una mena particular de feminista que està «poc disposada a reconèixer les dones trans com a germanes», aquesta denominació ha pres connotacions addicionals i ha estat emprada com a arma per ambdues faccions, els grups inclusius i els grups excloents.
En un article al The New York Times en el 2019, la teòrica feminista Sophie Lewis esmentà que el terme TERF era esdevingut una atracció per a totes aquelles feministes anti-transgènere, independentment de si eren radicals o no. Edie Miller, escrivint al The Outline, digué que la majoria de persones trans-excloents segueixen una lògica FRTE.

## Oposició al mot

Les persones qualificades com a FRTE normalment rebutgen el terme i se solen referir a elles mateixes com a «crítiques de gènere». Qualques persones qualificades com a FRTE diuen que no poden ésser qualificades com a trans-excloents car inclouen els homes trans. Diversos crítics amb el moviment FRTE han proclamat que aquest raonament és divisiu i contradictori i que representa una ideologia transmisogínica.
En un article al 2015, Bonnie J. Morris argumentà que el feminisme radical transexcloent era inicialment un concepte analític legítim però que ràpidament desenvolupà un significat difamatori. A més descrigué el mot com «un emblema de les tensions no resoltes entre la T (de trans) i la L (de lesbiana) de la nostra comunitat LGBTI» i féu una crida a deixar d'utilitzar el terme.
Altres autores com Catherine Bennett o Claire Heuchan han descrit el mot com «una eina d'assetjament», o que ha estat emprada per deshumanitzar altres dones i justificar la violència contra les FRTEs.

## Ús del terme com a insult

Les persones qualificades com a feministes radicals transexcloents en critiquen l'ús com a insult o com a discurs d'odi. Revistes com The Economist recomanen d'evitar insults, comprès el terme FRTE.
L'activista transgènere Rachel McKinnon defèn que aquest terme no és pas un insult. McKinnon argumenta que pel simple fet de fer servir un terme per denigrar un grup de dones no fa que dit terme siga directament un insult.
L'agost de 2018 un grup de filòsofs escrigueren al web Daily News que articles publicats per McKinnon i Jason Stanley en el Journal of philosophy and Phenomenological Research, normalitzaven l'ús de tal terme. A més escrigueren que era «en el pitjor dels casos un insult i en el millor dels casos una derrogació», i argumentaren que el terme havia estat emprat com a denigrant contra aquells «que discrepen amb la narrativa dominant en els afers trans». En resposta, Ernest Sosa, l'editor en cap de la revista, declarà que el terme "podria evolucionar per esdevenir un insult", però que l'ús com a terme denigrant en qualques contexts era encara «compatible amb tenir un significat descriptiu».
En un esborrany, els lingüistes Christopher Davis i Elin McCready argumenten que hi ha tres propietats que fan d'un terme un insult: ha d'ésser un terme denigrant devers un grup particular, s'ha de subordinar a les relacions de poder (grup opressor-grup oprimit), i el grup denigrat ha d'ésser definit per una propietat intrínseca. Davis i McCready escriuen que el terme FRTE satisfà la primera condició, falla la tercera condició, i que la segona condició és contenciosa, car depèn de com cada grup es troba en relació a l'altre grup.

## Referències

* ↑ «Feminisme radical transexcloent». TERMCAT, n.d. [Consulta: 21 gener 2021].
* ↑ «¿Qué es el feminismo TERF, el feminismo transfóbico?» (en castellà). [Consulta: 31 desembre 2019].
* ↑ Viv Smythe. «I'm credited with having coined the word 'Terf'. Here's how it happened.» (en anglès), 28-11-2018. [Consulta: 31 desembre 2019].
* ↑ Esposa, Judit «Els orígens liberals i trànsfobs del moviment feminista transexcloent». La Directa, 20-10-2022.
* ↑ «It's Time to End the Long History of Feminism Failing Transgender Women» (en anglès). Arxivat de l'original el 2019-04-13. [Consulta: 31 desembre 2019].
* 1 2 «It's Time to End the Long History of Feminism Failing Transgender Women» (en anglès). Arxivat de l'original el 2019-04-13. [Consulta: 31 desembre 2019].
* ↑ Bennett, Catherine «Bullies everywhere delight in coming up with new insults | Catherine Bennett» (en anglès). The Guardian, 19-11-2017. ISSN: 0261-3077.
* ↑ «Claire Heuchan». [Consulta: 31 desembre 2019].
* ↑ «Why is the idea of 'gender' provoking backlash the world over?». The Guardian.
* ↑ «'Rights aren't a competition': Anti-trans hate is on the rise in Canada, activists and advocates say». CTV News.
* ↑ Alm, Erika; Engebretsen, Elisabeth L. «Gender Self-identification». Lambda Nordica, vol. 25, 1, 15-06-2020, pàg. 48–56. DOI: 10.34041/ln.v25.613.
* ↑ «Was bedeutet TERF? Wie linke Transfeindlichkeit Rechtsextreme stärkt». Der Freitag, 24-01-2023.
* ↑ Kim, Dorothy; MW Bychowski, Gabrielle «Còpia arxivada». Medieval Feminist Forum: A Journal of Gender and Sexuality., 55, 1, 2019. Arxivat de l'original el 7 de gener 2020 [Consulta: 17 desembre 2019].
* ↑ (en anglès) , 28-07-2014 [Consulta: 6 novembre 2019].
* ↑ , 16-03-2017.
* ↑ Bollinger, Alex. «Famous lesbian site taken over by anti-trans 'feminists'. Now lesbian media is standing up.». www.lgbtqnation.com, 19-12-2018. [Consulta: 5 juny 2019].
* 1 2 3 Flaherty, Colleen. «'TERF' War – Philosophers object to a journal's publication 'TERF,' in reference to some feminists. Is it really a slur?» (en anglès). Inside Higher Ed, 29-08-2018. [Consulta: 12 abril 2019].
* ↑ (en anglès) , 26-01-2019.
* ↑ Williams, Cristan. «You might be a TERF if ...». The TransAdvocate, 24-09-2013.
* ↑ , 12-08-2018.
* ↑ Williams, Cristan «Radical Inclusion: Recounting the Trans Inclusive History of Radical Feminism». TSQ: Transgender Studies Quarterly. Duke University Press, 3, 1–2, 01-05-2016, pàg. 254–258. DOI: 10.1215/23289252-3334463.
* ↑ , 28-11-2018.
* ↑ (en anglès) , 07-02-2019.
* ↑ Miller, Edie. «Why Is British Media So Transphobic?» (en anglès). The Outline, 05-11-2018. [Consulta: 3 maig 2019].
* ↑ Flaherty, Colleen. «'TERF' War – Philosophers object to a journal's publication 'TERF,' in reference to some feminists. Is it really a slur?» (en anglès). Inside Higher Ed, 29-08-2018. [Consulta: 12 abril 2019].
* ↑ Kennedy, Natacha. «Anti-Trans Activism – Not What It Seems». Progress, 15-12-2016. Arxivat de l'original el 11 maig 2017. [Consulta: 29 abril 2019].
* ↑ Erickson-Schroth, Laura. Trans Bodies, Trans Selves: A Resource for the Transgender Community. Oxford University Press, 12 maig 2014, p. 568–569. ISBN 978-0199325351.
* ↑ , 21-08-2018.
* ↑ Bennett, Catherine «Bullies everywhere delight in coming up with new insults». The Guardian, 19-11-2017. «the advance of terf, as a bullying tool, has already succeeded in repressing speech – and maybe even research ... ugly terf, fucking terf scum»
* ↑ Bennett, Catherine «Violent misogyny is unfortunately not confined to the internet's 'incels'». The Guardian, 29-04-2018. «Photographs of one vitrine, featuring a red bespattered T-shirt reading: “I punch terfs!” (trans-exclusionary radical feminists/women who disagree with me), may have struck a chord with anyone following the current UK debate about the government’s self-ID proposals. To date, threats, from one side, which echo, inescapably, some of those in the pro-Rodger playbook (“die in a fire terf scum”) have yet to generate comparably widespread concern, even after a woman was punched. Her assailant had earlier expressed the wish to “fuck up some terfs”.»
* ↑ , 06-10-2017.
* ↑ Pilgrim, David Journal of Critical Realism, 17, 5, 20-10-2018, pàg. 523–528. DOI: 10.1080/14767430.2018.1539825. ISSN: 1476-7430.
* ↑ Compton «'Pro-lesbian' or 'trans-exclusionary'? Old animosities boil into public view». NBC News, 14-01-2019 [Consulta: 19 març 2019].
* ↑ «Transgender identities: a series of invited essays». , 29-06-2018 [Consulta: 19 març 2019].
* ↑ «Transgender women in sport: Are they really a 'threat' to female sport?», 18-12-2018.
* ↑ McKinnon, Rachel «The Epistemology of Propaganda». Philosophy and Phenomenological Research, 96, 2, 07-03-2018, pàg. 483–489. DOI: 10.1111/phpr.12429. «many contemporary TERFs accuse trans women of coining the phrase/term—and, ludicrously, claim that ‘TERF’ is a misogynistic slur. ... The idea—it seems to be—is that ‘TERF’ is a term used to denigrate women, and so it is a slur. However, this is an absurd, nonsensical view of the nature of slurs.»
* ↑ Stanley, Jason «Replies». Philosophy and Phenomenological Research, 96, 2, 07-03-2018, pàg. 497–511. DOI: 10.1111/phpr.12427.
* ↑ , 27-08-2018.
* ↑ Error: hi ha títol o url, però calen tots dos paràmetres.Allen, Sophie R.; Finneron-Burns, Elizabeth; Leng, Mary; Lawford-Smith, Holly; Jones, Jane Clare. «», 24-09-2018. «representative examples of derogatory uses of the term: ‘kill all TERFs'; ‘shoot a terf today’; ‘all TERFs deserve to be shot in the head'; ‘somebody slap this TERF c*nt across the face’; ‘literally kill all TERFs' ... To summarize, we’ve considered three specific accounts of slurs, Anderson and Lepore’s account which appeals to whether those targeted by the term take it to be a slur, Nunberg’s account on which slurs signal in-group membership, and Swanson's account on which slurs cue harmful ideologies. We’ve argued that ‘TERF’ is a slur on all three of the specific accounts surveyed.»
* ↑ Davis, Christopher; McCready, Elin Prepublication, 19-11-2018 [Consulta: 24 abril 2019]. «The term has subsequently become viewed as a slur by people subscribing to the ideology described by the acronym, and certainly it has been used with derogatory force by some people. But is it technically a slur in our sense? ... It clearly does not satisfy condition (iii), because holding this ideology is completely optional and in no sense an inherent property. If this condition correctly delimits the domain of slurs, then ‘TERF’ cannot be a slur after all for it too is not an inherent property, but an ideological one.»

## Vegeu també

* Teoria feminista
* Identitat de gènere
* Transgènere
* Transfòbia

## Enllaços externs

* TERFs and their construction of the Otherness: a Critical Discourse Analysis of the opposition to the Spanish trans bill draft., per Mayte Cantero Sánchez (anglès)